કેજરીવાલને એટલી ખબર નથી પડતી કે છેલ્લા 22 વર્ષમાં ગુજરાત ભાજપે ગ્રામ પંચાયતથી માંડીને વિધાનસભા સુધી જબરદસ્ત પગ જમાવ્યા છે. ગત લોકસભાની ચૂંટણીઓમાં ભાજપ તમામ 26 સીટો જીતી ગયું હતું. ગુજરાતમાં છેલ્લા પંદર વીસ દિવસની ઘટનાઓ એ સાબિત કરે છે કે આવનારી ચૂંટણીઓ બાદ ગુજરાતમાં પાતળી અથવાતો સંતોષકારક બહુમતી સાથે ભાજપ જ સરકાર બનાવશે જો તેને આપણે ભાજપનું ખરાબમાં ખરાબ પરિણામ ગણીયે તો પણ, અને આથી ગુજરાતીઓ ભાજપને ફેંકી દેશે એવી કેજરીવાલની અપીલ પરિણામોના દિવસે સાવ બોદી જ સાબિત થવાની છે.